
      Patikslintas projektas Nr. 12TS – 93
	JONAVOS  RAJONO  SAVIVALDYBĖS  TARYBA

	SPRENDIMAS


DĖL SUTIKIMO PRIIMTI DOVANOJAMUS ŽEMĖS SKLYPUS
2026 m. birželio 25 d. Nr. 1TS - 
Jonava

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 4 dalimi, Lietuvos Respublikos civilinio kodekso 6.465 straipsnio 1 dalimi, 6.469 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 5 punktą, Lietuvos Respublikos žemės įstatymo 14 straipsnio 1 dalies 2 punktu bei atsižvelgdama į Jonavos rajono savivaldybės tarybos 2014 m. birželio 26 d. sprendimą Nr. 1TS-0229 ,,Dėl Rimkų kaimo dalies besiribojančios su Jonavos miestu ir keliu Nr. 1505 Jonava – Čičinai infrastruktūros specialiojo plano patvirtinimo“ Jonavos rajono savivaldybės taryba  n u s p r e n d ž i a:
1. Sutikti priimti Jonavos rajono savivaldybės nuosavybės teise žemės sklypus, dovanojamus (duomenys neskelbtini)(asmens kodas (duomenys neskelbtini)), esančius Jonavos r. sav. teritorijoje, Jonavoje:

1.1. 0,0787 ha, kadastro numeris 4610/0006:534, unikalus numeris 4400-4941-0688, naudojimo būdas - susisiekimo ir inžinerinių tinklų koridorių teritorijos; 
1.2. 0,1044 ha, kadastro numeris 4610/0006:533, unikalus numeris 4400-4941-2262, naudojimo būdas - susisiekimo ir inžinerinių tinklų koridorių teritorijos. 
2. Perėmus šio sprendimo 1 punkte nurodytą turtą savivaldybės nuosavybėn, perduoti jį valdyti, naudoti ir disponuoti juo patikėjimo teise Jonavos rajono savivaldybės administracijai, savivaldybės savarankiškosios funkcijos – savivaldybių vietinės reikšmės kelių ir gatvių priežiūros, taisymo, tiesimo ir saugaus eismo organizavimo – įgyvendinimui.

3. Apmokėti šio sprendimo 1 punkte nurodytų žemės sklypų dovanojimo sutarties sudarymo ir įvykdymo išlaidas. 
4. Įgalioti Jonavos rajono savivaldybės administracijos direktorių pasirašyti šio sprendimo 1 punkte nurodytų žemės sklypų dovanojimo sutartį bei perdavimo – priėmimo aktą. 

Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas, Vilniaus rūmai, Žygimantų g. 2, Vilnius).

Visi komitetai
JONAVOS RAJONO SAVIVALDYBĖS TARYBAI
AIŠKINAMASIS RAŠTAS PRIE PATIKSLINTO SPRENDIMO PROJEKTO
DĖL SUTIKIMO PRIIMTI DOVANOJAMUS ŽEMĖS SKLYPUS
2026 m. birželio 16 d.

Po tarybos sprendimo projekto pateikimo 2026-06-16 gavus vyriausybės atstovo pastabas elektroniniu paštu atitinkamai pakoregavome tarybos sprendimo projektą „Dėl sutikimo priimti dovanojamus žemės sklypus“: 

1. Vadovaujantis Lietuvos Respublikos vietos savivaldos įstatymo 6 straipsnio 32 punktu, kuris numato savivaldybės savarankiškąją funkciją dėl savivaldybių vietinės reikšmės kelių ir gatvių priežiūros, taisymo, tiesimo ir saugaus eismo organizavimo įgyvendinimą, bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 5 punktu, kuris numato jog kai nėra asmens, valdančio savivaldybės turtą patikėjimo teise, patikėjimo teisė į perduotą savivaldybės turtą atsiranda nuo sprendimo dėl savivaldybės turto perdavimo patikėjimo teise įsigaliojimo dienos, įterpėme papildomą punktą Nr. 2. 

2. Atsižvelgiant į tai jog Lietuvos Respublikos vietos savivaldos įstatymo 33 straipsnio 3 dalies 3 punktu savivaldybės administracija įstatymų nustatyta tvarka organizuoja savivaldybės biudžeto pajamų, išlaidų ir kitų piniginių išteklių buhalterinės apskaitos tvarkymą, organizuoja ir kontroliuoja savivaldybės turto valdymą ir naudojimą, o nuo 2026-06-01 įsigaliojusias Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nuostatas meras nėra turto valdytojas, sprendimo projekto 4 punkte vietoje mero įgaliojome Jonavos rajono savivaldybės administracijos direktorių pasirašyti žemės sklypų dovanojimo sutartį bei perdavimo – priėmimo aktą. 
Turto ir aplinkos apsaugos skyriaus vyresnioji specialistė
                     Daiva Žvigaitienė
